Az EGT-Vegyesbizottság 117/98 határozata

(1998. december 18.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1998. július 4-i 63/98 EGT-vegyesbizottsági határozat [1] módosította;

mivel a pán-európai integrált szolgáltatású digitális hálózat (ISDN) alapszintű hozzáférésére vonatkozó közös műszaki szabályzatról szóló, 1997. május 20-i 97/346/EK bizottsági határozatot [2] be kell építeni a Megállapodásba;

mivel a páneurópai integrált szolgáltatású digitális hálózathoz (ISDN) történő primer sebességű hozzáférésre vonatkozó közös műszaki szabályokról szóló, 1997. május 20-i 97/347/EK bizottsági határozatot [3] be kell építeni a Megállapodásba;

mivel a 97/346/EK bizottsági határozat, 1998. május 21-től kezdődően hatályon kívül helyezi a páneurópai integrált szolgáltatású digitális hálózat (ISDN) alapszintű hozzáférésére vonatkozó közös műszaki szabályzatról szóló 94/797/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni;

mivel a 97/347/EK bizottsági határozat, 1998. május 21-től kezdődően hatályon kívül helyezi a páneurópai integrált szolgáltatású digitális hálózathoz (ISDN) történő primer sebességű hozzáférésre vonatkozó közös műszaki szabályokról szóló 94/796/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4zd. pontot (97/525/EK bizottsági határozat) követően a következő pontokkal egészül ki:

"4ze. 397 D 0346: A Bizottság 1997. május 20-i 97/346/EK határozata a pán-európai integrált szolgáltatású digitális hálózat (ISDN) alapszintű hozzáférésére vonatkozó közös műszaki szabályzatról (HL L 148., 1997.6.6., 19. o.).

4zf. 397 D 0347: A Bizottság 1997. május 20-i 97/347/EK határozata a pán-európai integrált szolgáltatású digitális hálózathoz (ISDN) történő primer sebességű hozzáférésre vonatkozó közös műszaki szabályokról (HL L 148., 1997.6.6., 24. o.)."

2. cikk

A Megállapodás II. melléklete XVIII. fejezete 4f. pontjának (94/796/EK bizottsági határozat) és 4g. pontjának (94/797/EK bizottsági határozat) szövegét el kell hagyni.

3. cikk

A 97/346/EK és a 97/347/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. december 19-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. december 18-án.

az EGT-Vegyesbizottság részéről

az elnök

N. v. Liechtenstein

[1] HL L 100., 1999.4.15., 50. o.

[2] HL L 148., 1997.6.6., 19. o.

[3] HL L 148., 1997.6.6., 24. o.

--------------------------------------------------